open-index/open-wikipedia-markdown huggingface dataset:
Dmitrijev-Lgovski

**Dmitrijev-Lgovski** on linn Venemaal Kurski oblastis, Dmitrijevi rajooni keskus. Asub Svapa jõe ääres, 120 km Kurskist loodes.

## Ajalugu
Svapski nimelist küla hakati 18. sajandil Demetriosele Thessalonikist pühitsetud kiriku järgi kutsuma Dmitrijeviks. 1779 sai linnaõigused.

1992. aastal oli linna elanike arv 11 200.

## Viited

## Välislingid

*http://dmitriev4605.rkursk.ru/
Pilakujalg

**Pilakujalg**, ka **tulejalg** (samuti **peerujalg** põhjaeesti murretes; **pirrupiht** lõunaeesti murretes; aga ka *pirrujaak*, *tulehammas*, *tulerind* jne) oli eriline tulejalg peergude kinnitamiseks. 

## Kirjeldus
Pilakujalg koosnes kahest osast: pilakust ja jalast. Pilakujalg tehti harilikult ühest puust nii, et oksad jäid jalgadeks ning tüvi varreks, mille otsa kinnitati metallist pilak. Pilaku harude (ehk huulte) vahele pandi peerg.  

Lihtsate tulejalgade kõrval oli ka selliseid, kus pilaku kõrgust sai reguleerida. Sellise pilaku varres olid augud või hammaspuu, nii et varre kõrgust sai muuta ristuva pulga paigaldamisega. Oli ka raamikujulisi pilakujalgu, kus aluspaku sisse tapiti kaks puidust latti ning vahele neid ühendav püstine pilakuhoidja. 

## Viited

## Välislingid
*Pilakujalg, Eesti Rahva Muuseum
Samoginson

**Samoginson** (kodanikunimega **Nikita Samogin**; sündinud 13. veebruaril 2002) on Tallinnast pärit Eesti DJ, produtsent ja räppar. 

Tema esimene DJ etteaste oli 1. septembril 2018 Tallinna PRIVÈ klubis. Juba 16-aastaselt esines ta muusikafestivalil MJ YoungFest, mis toimus 7. detsembril 2018 Tondiraba Jäähallis. 

## Muusikaproduktsioon
Muusikaprodutsendina on ta töötanud koos näiteks selliste artistidega nagu Marcara, Lil Till, An-Marlen ja ROM.

Üks tema varasemaid töid on lugu "Skoda", mis valmis koostöös artistiga AG ja avaldati 2020. aastal. Lugu oli eemaldatud 2023. aastal kõigilt platvormidelt.

2021. aastal lõi ta loo "Beast" koos ROM-iga, mis on saadaval ainult YouTube'i platvormil. 2022. aastal järgnes talle esimene elektrooniline lugu House žanris, nimega "Desire". Ta on öelnud, et on selle loo avaldamise üle eriti õnnelik ja näeb oma tulevikku elektroonilises muusikas. 

Hiljem, 2022. aasta augustis, ilmus tema esimene Drum & Bass žanri lugu, mis oli remiks SVNDRA loole "Tango". 

Kuigi oli plaanis 2023. aasta alguses välja anda ühine lugu koos Marcara ja An-Marleniga, ei ole see projekt veel materialiseerunud. Siiski leidub An-Marleni 2023. aasta suvel ilmunud albumis "Iseendale" lugu "kaelani vees", mille Samoginson oli produtseerinud.

Tema viimane töö on lugu "MH", mis on loodud koos Lil Till'iga ja räägib EKRE poliitikust Martin Helmest. Lugu on saavutanud suurt populaarsust, jõudes Spotify "Estonia Viral TOP-50" edetabelis 11. kohale. 

Samoginson on eksperimenteerinud mitme muusikastiiliga.

## Esinemised
Lisaks muusika produtseerimisele jätkab Samoginson aktiivselt esinemist erinevates Eesti ööklubides. Suvel 2022 esines ta koos kaksikvendade Eesti filmitegijatega EskoBros Eesti suurtel Valgeranna ja Kloogaranna Festidel. 2022. aasta novembris korraldas muusik oma esimese peo nimega MOSH Tartus, klubis Shooters. 

1. septembril 2023 tähistas muusik Samoginson oma viieaastast karjääri muusikamaailmas peoga MOSH, kus esinesid sellised artistid nagu Arop, Marcara, Lil Till, SNO ja DJ-d Samoginson, ColdFire, QVALDA (Project X), Andreground ning Saunapoisid.

## Diskograafia
### Singlid
* "Škoda (feat. AG)" (2020) *(Eemaldatud novembris 2022)*
* "Beast (feat. ROM)" (2021)
* "Desire" (2022)
* "Tango (Samoginson Remix)" - SVNDRA, Saura (2022)
* "kaelani vees" - An-Marlen (2023)
* "MH (feat. Lil Till)" (2023) 

## Viited
Hispaania-Ameerika sõda

**Hispaania-Ameerika sõda** oli Hispaania ja Ameerika Ühendriikide vahel 1898. aasta 23. aprillist kuni 12. augustini toimunud sõda. Sõja tulemusena kaotas Hispaania oma viimased suuremad ülemere kolooniad – Ameerika Ühendriigid hõivasid Kuuba, Puerto Rico, Guami ja Filipiinid.
Ameerika Ühendriikide olümpiakomitee

**Ameerika Ühendriikide olümpia- ja paralümpiakomitee** (inglise keeles *United States Olympic & Paralympic Committee*; **USOPC**) on Ameerika Ühendriikide rahvuslik olümpiakomitee ja rahvuslik paraolümpiakomitee. See asutati 1895. aastal ja selle peakontor asub Colorado Springsis Colorado osariigis.

USOPC on üks ainult neljast rahvuslikust olümpiakomiteest maailmas, mis on ühtlasi ka rahvuslik paralümpiakomitee. USOPC vastutab USA olümpiamängude, paralümpiamängude, noorte olümpiamängude, Panameerika mängude ja Ameerika Ühendriikide parapaniimängude meeskondade toetamise, sisenemise ja järelevalve eest ning korraldab Ameerika Ühendriikide olümpia- ja paralümpialiikumist.

## Välislingid
*Ametlik USA Olümpiakomitee koduleht
*Ametlik USA paralümpiakomitee koduleht
*Paraoümpia spordiklubid – USA paralümpia
Rõlsk

**Rõlsk** on linn Venemaal Kurski oblastis, Rõlski rajooni keskus. Asub Seimi jõe paremal kaldal, 125 km Kurskist edelas.

## Ajalugu
Rõlskit on mainitud kroonikas 1152. aastal. 1185. aastal algas Rõlskist vürst Igor Svjatoslavitši sõjaretk polovetside vastu. 

14. sajandil langes Leedu suurvürstiriigi valdusse. 1500. aastal läks Moskva suurvürstiriigi valdusse.

1779. aastal sai linnaõigused.

2023. aasta 11. septembril kukkus asulas alla kaks lõhkekeha.

## Viited

## Välislingid
*http://www.admrylsk46.ru/
Mõntu kihistu

**Mõntu kihistu** (inglise keeles *Mõntu Formation*) on ordoviitsiumi ladestu Nabala lademe kihistu. 

Kihistut hakkas esimesena eristama Ralf Männil aastal 1987. Kihistu on nimetatud Mõntu küla järgi. Mõntu kihistu stratotüüp on Ohesaare puurauk, kus kihistiku kivimid esinevad 460,2–462,9 meetri sügavusel.

Eestis on see esindatud riigi kesk- ja lõunaosas, samuti esineb see Leedu ja Läti aladel. Ülejäänud Eestis vastab sellele Paekna kihistu. Leedus eristatakse kihistut maa loodeosas, kus selle suurim paksus on 2,4 meetrit, ja Nemunase madalikul, kus selle suurim paksus on 1,2 meetrit.

Kihistu moodustab ühtlane hall savikas glaukoniiti sisaldav lubjakivi. Kihistu kivimite suur glaukoniidisisaldus ja fosforisisaldus vihjab kihistu tekkeperioodil esinenud intensiivsele apvellingule.
## Viited

## Välislingid
*
Bernard Mandeville

**Bernard Mandeville** (*Bernard de Mandeville*, /ˈmændəvɪl/; 15. november 1670 – 21. jaanuar 1733) oli inglise-hollandi filosoof, majandusteadlane ja satiirik. 

Ta sündis Rotterdamis Madalmaades, kuid elas enamiku elust Inglismaal ja kirjutas enamiku oma teostest inglise keeles. Sai tuntuks oma "Mesilaste valmiga".
Pablo Fornals

**Pablo Fornals Malla** (sündinud 22. veebruaril 1996 Castellón de la Planas) on Hispaania jalgpallur, kes mängib ründava poolkaitsjana Hispaania kõrgliigaklubis Real Betis.

Ta alustas klubikarjääri Hispaania klubis Málaga, millega liitus 2012. aastal. Klubi põhimeeskonnas debüteeris ta Hispaania kõrgliigas 2015. aastal. Aastatel 2017–2019 mängis ta Villarrealis.

2019. aasta juunis sõlmis ta viieaastase lepingu Inglismaa Premier League'i klubiga West Ham United. Nelja ja poole hooajaga lõi ta Inglismaa kõrgligas 16 väravat. Hooajal 2022/23 võitis ta West Ham Unitediga UEFA Euroopa Konverentsiliiga.

2024. aasta veebruaris sõlmis ta kuni 2029. aastani kehtiva lepingu Real Betisega.

2019. aastal tuli ta Hispaania kuni 21-aastaste koondisega Euroopa omavanuste Euroopa meistriks. Debüüdi Hispaania jalgpallikoondises tegi Fornals 29. mail 2016 sõprusmängus Bosnia ja Hertsegoviina vastu. Koondisekarjääri esimese värava lõi ta 8. septembril 2021 MM-i valikmängus Kosovo vastu.

## Viited
Soome Olümpiakomitee

**Soome Olümpiakomitee** on organisatsioon, mis vastutab Soome suhete eest rahvusvahelise olümpiaspordiga ja on Rahvusvahelise Olümpiakomitee ROK-i liige. ROK kiitis selle heaks 1907. aastal ROKi 9. istungjärgul Haagis Hollandis. Soome Olümpiakomitee on registreeritud ühendus, mis asutati 2. detsembril 1907 Helsingis. Olümpiakomitee on kümme aastat ja neli päeva vanem kui iseseisev Soome.

Soome Olümpiakomiteel on 86 liikmesorganisatsiooni, 24 partnerlusliiget ja 4 isiklikku liiget. Olümpiakomitee juhatuse esimees on Timo Ritakallio ja tegevjuht Mikko Salonen.

1. jaanuarist 2017 on ühendatud olümpiakomitee ja spordiorganisatsiooni Valo tegevus. Olümpiakomiteel on kaks eesmärki: ta töötab koos spordiringkondade ja võrgustikega selle nimel, et soomlased oleksid tippspordis aktiivsemad ja edukamad.

## Juhtimine
* Peasekretär
** Timo Ritakallio (21. november 2016 –)

* Asepresidendid
** Susanna Rahkamo, Soome iluuisutamise liit (21. november 2012 –)
** Jukka Rauhala, Soome maadlusliit (21. november 2012 –)

* Liikmed
** Eki Karlsson, Soome suusarajad
** Anne Vierelä, Soome võimlemisliit
** Arja Sääkslahti, kehalise kasvatuse dotsent
** Matti Nurminen, Soome hokiliit
** Lasse Mikkelsson, Pajulahti spordikeskus
** Antti Zitting, Soome korvpalliliit

* Sportlastest liikmed
** Olli-Pekka Karjalainen
** Sari Multala

* ROK-i liikmed
** Sari Essayah
** Emma Terho 

Olümpiakomitee president on Mikko Salonen. Spordi tippkeskuse juhataja on Mika Lehtimäki (2018–)

## Varasemad presidendid

* Reinhold Felix von Willebrand (1907–1919)
* Ernst Krogius (1919–1929)
* Kustaa Levälahti (1929–1937)
* Urho Kekkonen (1937–1946)
* William Lehtinen (1946–1951)
* Väinö Karikoski (1951–1956)
* Yrjö Valkama (1956–1961)
* Jukka Rangell (1961–1963)
* Akseli Kaskela (1963–1969)
* Jukka Uunila (1969–1984)
* Carl-Olaf Homén (1984–1988)
* Tapani Ilkka (1988–2004)
* Roger Talermo (2004–2012)
* Risto Nieminen (2012–2016)

## Visuaalne identiteet

Finnish Olympic Committee logo.svg|Logo aastatel 2000–2017
Finnish Olympic Committee 2017 logo.svg|Logo alates 2017. aastast


## Välislingid
* Soome Olümpiakomitee koduleht
STS-88

**STS-88** oli Space Shuttle'i programmi esimene missioon, mis külastas Rahvusvahelist kosmosejaama.

Missiooni teenindas kosmosesüstik Endeavour ja see startis 4. detsembril 1998. STS-88 viis jaama Unity mooduli, mis on esimene jaamale lisatud USA moodul. Nädal aega kestnud missiooni ajal ühendati Ameerika Ühendriikides ehitatud Unity Zarjaga, mis tiirles juba orbiidil ning kolme kosmosekõnniga ühendati moodulitevahelised elektri- ja andmesidekaablid.
 
Endeavour naasis Maale 21. detsembril.

## Meeskond

## Viited
Unity (moodul)

**Unity** on Rahvusvahelise kosmosejaama ühendusmoodul ja jaama esimene Ameerika Ühendriikides valmistatud moodul. Mooduli viis missiooni STS-88 raames jaama kosmosesüstik Endeavour. 

Moodul on silindrilise kujuga ning sellel on kuus sildumiskohta, mille külge saab ühendada teisi mooduleid. Unity diameeter on 4,57 m ning see on 5,47 m pikk. Moodul kaalub umbes 13 tonni. Unity on valmistatud terasest ning selle ehitas NASA tellimusel Boeing.

Rahvusvahelises kosmosejaamas on peale Unity veel kaks ühendusmoodulit, milleks on Harmony ja Tranquility.

## Viited
Susanna Rahkamo

**Susanna Rahkamo** (sündinud 25. veebruaril 1965 Helsingis) on endine Soome iluuisutaja. Ta võistles koos abikaasa Petri Kokkoga jäätantsus. Nad võitsid 1995. aastal Euroopa meistrivõistlustel kuldmedali ja maailmameistrivõistlustel hõbemedali. 1994. aasta MM-il olid kolmandad ja 1993. aasta EM-il samuti kolmandad. 1995. aasta Euroopa meistrivõistlustel tulid Rahkamo-Kokko Soome esimesteks Euroopa meistriteks iluuisutamises.

Hooajal 1991–1992 võitis paar Rahkamo-Kokko hõbemedali 1991. aasta Skate America võistlusel ja oli 1992. aasta taliolümpiamängudel Albertville'is kuues. Järgmisel hooajal võitsid nad kulla 1992. aasta Skate Canada rahvusvahelisel võistlusel ja pronksi 1993. aasta Euroopa meistrivõistlustel. Nad olid 1993. aasta maailmameistrivõistlustel neljandad.

Aastatel 1993–1994 seisid Rahkamo-Kokko Piruetteni (Piruetten oli seenioride rahvusvaheline iluuisutamisvõistlus) poodiumi kõrgemal astmel. Nad olid 1994. aasta Euroopa meistrivõistlustel ja 1994. aasta taliolümpiamängudel neljandad. Nad lõpetasid oma hooaja pronksmedaliga 1994. aasta maailmameistrivõistlustel. 1995. aasta Euroopa meistrivõistlustel tulid Rahkamo-Kokko Soome esimesteks Euroopa meistriteks iluuisutamises. (Pärast neid tuli järgmise soomlasena Euroopa meistriks Laura Lepistö, kes võitis naiste üksiksõidu 2009. aastal.)

Pärast 1995. aastat hakkasid Rahkamo ja Kokko elukutselisteks iluuisutajateks. Nad uisutasid viis aastat jääetendustel ja võistlustel, kuni lõpetasid karjääri Soomes Tango Cafe turneega 2000. aasta lõpus. Neid juhendas Martin Skotnicky.

Rahkamo ja Kokko arendasid välja oma tantsu, mille nimi on Finnstep. Rahvusvaheline uisuliit (ISU) palus paaril areneda rütmilisest tantsust, mida nad kasutasid perioodil 1994–1995, uue kohustusliku tantsuni, jäätantsuni. Finnstep oli maailmameistrivõistluste programmis aastatel 2008–2009. 

Aastatel 2004–2014 oli Susanna Rahkamo Soome Uisuliidu esimees. Alates 2008. aasta novembrist on ta töötanud Soome Olümpiakomitee juhatuses ja 2012. aastast olnud aseesimees.  

2009. aasta kevadel oli ta telesaate "Tantsud tähtedega" kohtunik. 

Rahkamo on omandanud toiduteaduse magistrikraadi ja pärast sportlaskarjääri ka tehnoloogiadoktorikraadi ning töötab juhtimiskonsultandina. 

Rahkamo ja Kokko abiellusid 1995. aastal ja neil on kaks last, 2001. aastal sündinud Max ja 2003. aastal Camilla. Susanna Rahkamo on poliitik Kari Rahkamo tütar.

## Välislingid
*Care to Ice Dance? – Rahkamo & Kokko
*Rahkamo firma Maxilla Oy
Ryan Fredericks

**Ryan Marlowe Fredericks** (sündinud 10. oktoobril 1992 Londonis) on Inglismaa jalgpallur, kes mängib kaitsjana Premier League'i klubis West Ham United.

2009. aastal liitus ta Tottenham Hotspuri noorteakadeemiaga. Debüüdi klubi põhimeeskonnas tegi ta 25. augustil 2011 UEFA Euroopa Liiga kvalifikatsioonimängus Heart of Midlothiani vastu. Tottenham Hotspuri meeskonnas ta liigas kordagi väljakule ei pääsenud. Hooajal 2012–13 oli ta laenul Inglismaa tugevuselt kolmanda liiga klubis Brentford, 2013–14 Inglismaa esiliiga klubis Millwall ja 2014–15 Inglismaa esiliigas Middlesbrough.

2015. aasta augustis sõlmis ta kolmeaastase lepingu Inglismaa esiliiga klubiga Bristol City, kuid ta lahkus sealt juba pärast nelja liigamängu. 31. augustil 2015 sõlmis ta kolmeaastase lepingu teise esiliiga klubiga, Fulham. Ta mängis Fulhami põhikoosseisus kokku kolmel hooajal. Hooajal 2017–18 valiti ta Inglismaa esiliiga hooaja sümboolsesse koosseisu.

2018. aasta juunis liitus ta West Ham Unitediga.

## Välislingid

* Profiil West Ham Unitedi kodulehel
Obojan

**Obojan** on linn Venemaal Kurski oblastis, Obojani rajooni keskus. Asub Psjoli jõe ääres, 60 km Kurskist lõunas.

## Ajalugu
Obojan asutati 1639. aastal kindlusena Venemaa lõunapiiri lähedal.

1779 sai linnaõigused. 

1916. aastal oli Obojanis 13 426 elanikku. 2016. aastal oli elanike arv 13 410.

## Viited

## Välislingid
*http://www.oboyan.org
Pingipill

**Pingipill**, ka *tuhkapill*, on improviseeritud rütmipill. 

Käepärane puust alus (näiteks pink, põrand, uksepakk, tühi õllevaat jms) riputati tuhaga üle ning alust kraabiti ja koputati lõhestatud otsaga kepiga või luuavarrega. Oli enamasti naljapill teiste pillide saateks, eriti pulmas. 

## Viited

## Välislingid
*Löökpillid, rahvamuusika
Multi-Purpose Logistics Module

**Multi-Purpose Logistics Module (MPLM)** oli suur survestatud konteiner, mida kasutati Space Shuttle'i missioonidel varustuse transpordiks Rahvusvahelisse kosmosejaama. 

Kaks MPLMi lendasid kosmosesüstikute lastiruumis kokku 12 missioonil ning esmalt sildusid need robotkäe abil jaama Unity mooduliga ning hiljem Harmony mooduliga. Pärast jaama külge kinnitamist laaditi varustus konteinerist jaama ning lõpetatud eksperimendid ja prügi laaditi moodulisse, mis seejärel paigutati tagasi süstiku lastiruumi. Moodulid ehitas Itaalia Kosmoseagentuur ning kokku ehitati kolm moodulit: Leonardo, Raffaello ja Donatello.

Leonardo moodul ehitati 2010. aastal ümber Permanent Multipurpose Moduleiks (PMM) ning kinnitati missiooni STS-133 ajal jäädavalt jaama külge. Raffaello oli juulis 2011 kosmosesüstiku viimane last, mis naasis koos Atlantisega Maale ning hoiustati Kennedy Kosmosekeskuses. Donatello ei lennanud ühelgi missioonil.

Kosmosesüstikud külastasid Rahvusvahelist kosmosejaama 37 korral ja MPLMid lendasid 12 missioonil.

## Viited
C.D. Santa Clara

**Clube Desportivo Santa Clara** on Portugali jalgpalliklubi, mis tegutseb Assooridel Ponta Delgadas. Klubi mängib riigi kõrgliigas Primeira Liga.

Santa Clara mängib riigi kõrgliigas alates hooajast 2018–19. Enne seda mängiti kõrgliigas 2002–03. Santa Clara on ainus Assooridel klubi, mis on osaletud UEFA klubide võistlustel: Intertoto karikavõistlustel hooajal 2002–03.

Klubi kodustaadion on Estádio de São Miguel, mis mahutab 13 277 pealtvaatajat.

## Saavutused
;Segunda Liga:
***Võidud** (1): 2000–01
;Portugali kolmas liiga:
***Võidud** (1): 1997–98

## Välislingid
* Klubi koduleht
Bestužev

**Bestužev**, hiljem **Bestužev-Rjumin** oli Venemaa aadlisuguvõsa.

## Ajalugu
### Päritolu küsimus
Perekonnalegendi järgi oli Bestuževi suguvõsa esiisaks Inglismaalt Kenti krahvkonnast pärit Gabriel Best, kes rändas 1406. aastal Venemaale ja astus Moskva suurvürsti teenistusse. Seda versiooni ei peeta usutavaks. Suguvõsa sai oma nime hüüdnime *Bestuž* järgi, mis Vladimir Dali järgi tähendab *kõva töö tegijat* (усердный в работе).

## Suguvõsa liikmeid
*Krahv Aleksei Petrovitš Bestužev-Rjumin (1693−1766), Venemaa keisririigi kantsler, mõisaomanik

## Viited

## Kirjandus
*Schwennicke, Detlev. *Europäische Stammtafeln*. Neue Folge. Bd XXII. Rund um die Ostsee 1. Frankfurt am Main: Vittorio Klostermann, 2005.
*Кобеко, Дмитрий Фомич. *К родословной рода Бестужевых-Рюминых*. Санкт-Петербург: Тип. Имп. Акад. наук, 1889 https://www.prlib.ru/item/417206.
*Чернявский, Михаил Петрович. *Генеалогия господ дворян, внесенных в родословную книгу Тверской губернии с 1787 по 1869 год: с алфавитным указателем и приложениями*. Тверь, 1869. Nr 95, 96 http://elib.shpl.ru/ru/nodes/111-chernyavskiy-m-p-genealogiya-gospod-dvoryan-vnesennyh-v-rodoslovnuyu-knigu-tverskoy-gubernii-s-1787-po-1869-g-s-alfavitnym-ukazatelem-i-prilozheniem-tver-1869#mode/inspect/page/66/zoom/7.

## Välislingid
*Bestuževi suguvõsa genealoogia ja eluloolised andmed
*Bestuževi suguvõsa liikmed ja eluloolised andmed
*Bestuževite sugupuu
*Bestuževite sugupuu Simbirski liin
F.C. Famalicão

**Futebol Clube de Famalicão** on Portugali jalgpalliklubi, mis tegutseb Vila Nova de Famalicãos. See mängib riigi kõrgliigas Primeira Liga.

Klubi on asutatud 21. augustil 1931. Klubi kodustaadion on alates 1952. aastast olnud Estádio Municipal 22 de Junho, mis mahutab 5307 pealtvaatajat.

Klubi kõige edukam periood oli 1990. aastatel, kui aastatel 1990–1994 mängiti neljal hooajal järjest Portugali kõrgliigas. Kõrgliigasse jõuti uuesti 2019. aastal. Vahepeal mängiti isegi Portugali tugevuselt viiendas liigas.

Klubi omanik on Quantum Pacific Group, mis on samuti 30% ulatuses Madridi Atlético omanik.

## Saavutused
* Portugali esiliiga: 1977–78, 1987–88

## Viited

## Välislingid
* Klubi koduleht
Lole keel

**Lole keel** on austroneesia keel, mida räägivad loled Indoneesias Rote (Roti) saarel. Seda räägib umbes 20 000 inimest.

## Viited

## Välislingid
*https://glottolog.org/resource/languoid/id/lole1239
F.C. Paços de Ferreira

**Futebol Clube Paços de Ferreira** on Portugali jalgpalliklubi, mis tegutseb Paços de Ferreiras. See mängib riigi kõrgliigas Primeira Liga.

Klubi on asutatud 1950. aastal. Klubi kodustaadion on alates 1973. aastast olnud Estádio da Mata Real.

2007. aastal osales klubi UEFA karika esimeses ringis. Hooajal 2012–13 sai Paços de Ferreira liigas kolmanda koha ja jõudis esimest korda UEFA Meistrite Liiga väljalangemismängudele. Seal tuli vastu võtta kaotus Venemaa klubilt Peterburi Zenit. Seejärel osaleti samal hooajal UEFA Euroopa Liiga alagrupiturniiril, kus jäädi oma alagrupis kolmandaks.

2009. aastal jõudis klubi Portugali karikavõistluste Taça de Portugali finaali ja samal aastal ka Portugali superkarikavõistlustel; mõlemal korral tuli tunnistada Porto paremust. 2011. aastal jõuti Portugali liigakarika finaali, kus kaotati Lissaboni Benficale.

Pärast väga edukat perioodi langes Paços de Ferreira hooajal 2017–18 esimest korda 14 aasta jooksul kõrgliigast välja. Järgmisel hooajal võideti aga esiliiga ja tõusti tagasi kõrgliigasse. 

## Saavutused
***[[Taça de Portugal]]**
:*Teised kohad (1):* 2008–09
***[[Taça da Liga]]**
:*Teised kohad (1):* 2010–11
***[[Supertaça Cândido de Oliveira]]**
:*Teised kohad (1):* 2009
***Segunda Liga/[[LigaPro]]**
:**Võitja (4):** 1990–91, 1999–00, 2004–05, 2018–19
***Portugali kolmas liiga**
:**Võitja (1):** 1973–74

## Välislingid
* Klubi koduleht
Muru (perekonnanimi)

**Muru** on eesti perekonnanimi. 

2019. aasta 1. jaanuari seisuga oli Eestis perekonnanimi Muru 351 inimesel: 164 mehel ja 187 naisel. Perekonnanimede levikult on Muru meeste puhul 409. ja naiste puhul 379. kohal. Perekonnanime Muru kandja oli keskmiselt 44 aasta vanune (mediaanvanus oli 43)

## Nime kandjaid
* Jaan Muru, eesti vaimulik (1900–1987)
* Kai Muru, eesti pediaater ja meditsiinigeneetik (1970–)
* Kalev Muru, eesti alpinist (1954–)
* Karl Muru, eesti kirjandusteadlane ja -kriitik (1927–2017)
* Mati Muru, eesti raamatukogundustegelane ja õppejõud (1937–2017)
* Toomas Muru, eesti muuseumitöötaja (1960–)
* Urmas Muru, eesti arhitekt ja kunstnik (1961–)
*...

## Viited
Gil Vicente F.C.

**Gil Vicente Futebol Clube** on Portugali jalgpalliklubi, mis tegutseb Barceloses. See mängib riigi kõrgliigas Primeira Liga.

Klubi on asutatud 1924. aastal. Klubi on saanud nime Portugali näitekirjaniku Gil Vicente järgi.

Hooajal 2018–19 mängis klubi veel Portugali tugevuselt kolmandas liigas, kuid kohtuotsusega tõsteti klubi seejärel kõrgliigasse. Klubi ajaloo parim koht riigi kõrgliigas on viies, mis saavutati hooajal 1999–2000.

Hooajal 2011–12 jõuti Portugali liigakarika Taça da Liga finaali, kus kaotati Portugali suurklubile Lissaboni Benfica.

## Saavutused
* **[[Segunda Liga]]**
:* **Võidud (2):** 1998–99, 2010–11
* **[[Taça da Liga]]**
:* *Teised kohad (1):* 2011–12

## Viited

## Välislingid
* Klubi koduleht
Lellep

**Lellep** on eesti perekonnanimi.

2019. aasta 1. jaanuari seisuga oli Eestis perekonnanimi Lellep 126 inimesel: 60 mehel ja 66 naisel. Perekonnanimede levikult on Lellep meeste puhul 1637. ja naiste puhul 1658. kohal. Perekonnanime Lellep kandja oli keskmiselt 45 aasta vanune (mediaanvanus oli 44)

Nime Lellep on pandud Tartu-Maarja kihelkonna Luunja mõisavallas.

## Nime kandjaid

*Elli Lellep, eesti botaanik (1914–1997) 
*Jaan Lellep, eesti vaimulik (1864–1898)
*Jaan Lellep, eesti matemaatik (1945–)
*Jüri Lellep, eesti koolmeister (1842–1908)
*...

## Viited
Hein (perekonnanimi)

**Hein** on perekonnanimi.

2019. aasta 1. jaanuari seisuga oli Eestis perekonnanimi Hein 853 inimesel: 397 mehel ja 456 naisel. Perekonnanimede levikult on Hein meeste puhul 98. ja naiste puhul 94. kohal. Perekonnanime Hein kandja oli keskmiselt 42 aasta vanune (mediaanvanus oli 42).

Perekonnanimi Hein on levinud ka saksa, hollandi ja taani keeleruumis, kus see on pärit eesnime Heinrich lühemast variandist Hein.

## Nime kandjaid

*Ants Hein, eesti arhitektuuriajaloolane (1952–)
*August Hein, Eesti sõjaväelane (1893–1941)
*Harry Hein, Eesti sõjaväelane (1945–)
*Heinrich Hein, Liivimaa usuteadlane (1590–1666)
*Henry Hein, eesti ujumistreener (1991–)
*Hillar Hein, eesti suusahüppaja ja treener (1954–)
*Indrek Hein, eesti arvutuslingvist (1963–)
*Jaak Hein, eesti näitleja (1951–)
*Jaan Hein, Eesti diplomaat (1961–)
*Peeter Hein, eesti ajakirjanik (1939–2007)
*Piet Hein, taani kirjanik ja matemaatik (1905–1996)
*Raivo Hein, eesti ettevõtja (1966–)
*Riina Hein, eesti filminäitleja ja -produtsent (1955–)
*Valentina Hein, eesti laulja (1921–2015)
*Vello Hein, eesti sporditeadlane (1951–)
*...

## Vaata ka
*Ein

## Viited

## Välislingid
*
Euroopa meistrivõistlused males

**Euroopa meistrivõistlused males** (inglise keeles *European Individual Chess Championship*) on Euroopa individuaalsed meistrivõistlused, mida korraldab Euroopa Maleliit (ECU) alates 2000. aastast.

Euroopa meistreid selgitatakse igal aastal. Turniirid mängitakse šveitsi süsteemis. Naistele ja meestele peetakse tavaliselt turniire erinevatel aegadel ja kohtades. Erandlik oli 2010. aasta, kui Horvaatias Rijekas toimusid mõlemad turniirid samal ajal ja samas kohas.

## Naiste Euroopa meistrivõistlused males

Euroopa naiste meistrivõistluste paremik pääseb järgmistele maailmameistrivõistlustele. Näiteks aprillis 2017 Riias toimunud naiste Euroopa MV turniiri 14 paremat kvalifitseerusid novembris 2018 peetud naiste maailmameistrivõistlustele (64 osavõtjaga turniirile).  

#### Eesti naismaletajad Euroopa meistrivõistlustel
2007. aastal Dresdenis Euroopa MV-l sai Valentina Golubenko 16. koha, millega tagas õiguse esineda maailmameistrivõistlustel.

2017. aastal Riias toimunud turniirist võttis osa kokku 144 maletajat. Mai Narva sai 63., Margareth Olde 82., Monika Tsõganova 104., Anastassia Sinitsina 108. ja Regina Narva 124. koha.

2019. aastal Antalyas toimunud turniirist võttis osa kokku 130 maletajat. Mai Narva sai 44., Triin Narva 110. ja Margareth Olde 73. koha.

## Euroopa (lahtised) meistrivõistlused males

Euroopa meistriks lahtisel turniiril (osa võivad võtta ka naismaletajad) on tulnud maletajad Venemaalt (10 kuldmedalit), Ukrainast (2), Horvaatiast (2), Iisraelist (1), Poolast (1), Gruusiast (1), Rumeeniast (1), Prantsusmaalt (1) ja Hollandist (1).

2011. aastal Prantsusmaal Aix-les-Bains'is toimunud Euroopa meistrivõistlustel võitis pronksmedali Ungari suurmeister Judit Polgár (kuldmedali sai suurmeister Vladimir Potkin).

## Vaata ka
*Euroopa noorte meistrivõistlused males
*Euroopa juunioride meistrivõistlused males
*Euroopa veteranide meistrivõistlused males
*Euroopa meistrivõistlused kiir- ja välkmales
*Maailmameistrivõistlused males

## Viited

## Välislingid
*Arhiiviandmeid. chess-results.com
Saaresurm

**Saaresurm** (*Hymenoscyphus fraxineus*, sünonüüm *Hymenoscyphus pseudoalbidus*) on liik kottseeni tiksikulaadsete seltsist. 

Saaresurm elab harilikul saarel ja võib põhjustada puu surma.  

Saaresurma viljakehad asuvad tavaliselt eelmise aasta leherootsudel. Saaresurma mittesuguline arengujärk on kirjeldatud varem nimega *Chalara fraxinea* (mittetäielike seente hulgas).

Saaresurmale väga lähedane liik *[[Hymenoscyphus albidus]]* on väga sarnase eluviisiga, kuid puude surma ei põhjusta.

## Viited

## Välislingid
*Rein Drenkhan "Eestis on hakanud vohama saarepuid kahjustav seenhaigus", Postimees, 30. august 2019
Kasemets

**Kasemets** on eesti perekonnanimi.

2019. aasta 1. jaanuari seisuga oli Eestis perekonnanimi Kasemets 407 inimesel: 191 mehel ja 216 naisel. Perekonnanimede levikult oli Kasemets meeste puhul 315. ja naiste puhul 306. kohal. Perekonnanime Kasemets kandja oli keskmiselt 43 aasta vanune (mediaanvanus oli 43).

## Nime tuntud kandjaid
* Aare Kasemets, eesti õigussotsioloog ja riigiametnik (1963–)
* Siiri Kasemets, eesti arhitekt (1945–2017)
* Tõnis Kasemets, eesti autosportlane (1974–)
* Udo Kasemets, eesti helilooja (1919–2014)

## Viited
Riyo Mori

**Riyo Mori** (jaapani keeles 森理世 *Mori Riyo*; sündinud 24. detsembril 1986 Shizuokas) on jaapani tantsija ja iluduskuninganna. 

Ta on neljandast eluaastast saadik balletitundides käinud. Praegu õpetab ta balletti oma tantsukoolis ja välismaal. 2007. aastal võitis ta iludusvõistluse Miss Jaapan ja samal aastal esindas Jaapanit rahvusvahelisel võistlusel Miss Universe, kus Riyo Mori krooniti maailma kauneimaks. Ta on teine jaapanlanna, kes on saanud Miss Universumiks.

## Viited

## Välislingid

* Riyo Mori koduleht
*
Sidus

**Sidus** ehk **kanga rakendus** on lõime- ja koelõngade põimumise kord tekstiilil (riidel, vaibal jms, trikookangal silmuste ühendamise viis), mis määrab tekstiili välimuse ja omadused.

## Siduste liigid
Põhilised ehk algkangaste sidused on
* labane sidus (iga koelõng katab iga teist lõimelõnga ja vastupidi)
* toimne sidus (koelõng katab järjest mitut lõimelõnga ja vastupidi, kusjuures katmiskoht nihkub iga lõngaga edasi – kangale moodustuvad diagonaalsed jooned)
* atlass-sidus (lõimelõng katab mitut koelõnga või vastupidi ja põimumiskohad on paigutatud hajali)
Kõik tuletatud kangad kasutavad ja varieerivad neid põhisiduseid (näiteks rips ja kanvaa on tuletatud labasest sidusest, gabardiin ja murdtoimne kangas toimsest, damast atlass-sidusest jne)

## Üldised seosed
Mida pikemad on lõngajooksud (üle mitme lõnga jookseb teisesuunaline lõng), seda pehmem, venivam ja drapeeritavam, st hea langevusega on kangas. Samas suurendavad pikad lõngajooksud kanga kuluvust. Lühimate lõngajooksudega on labane, pikimatega atlass-sidus.

## Vaata ka
*Panamasidus
*Ripssidus
*Kreppsidus
*Vahvelsidus

## Viited

## Välislingid
* Sissejuhatus sidustesse (IIDA – käsitööblogi ja kursused. Kangakudumise teooria materjal)
* Textilbindungen. - fashionmakery.com
Järvevana

**Järvevana** (*Limnephilus*) on ehmestiivaliste seltsi, järvevanalaste sugukonda  kuuluv putukate perekond.

## Eesti liike
**[[Limnephilus auricula]]*
**[[Limnephilus binotatus]]*
**[[Limnephilus bipunctatus]]*
**[[Limnephilus centralis]]*
**[[Limnephilus decipiens]]*
**[[Limnephilus elegans]]*
**[[Limnephilus fuscicornis]]*
*harilik järvevana (*Limnephilus flavicornis*)
*kraavi-järvevana (*Limnephilus extricatus*)
*voolu-järvevana (*Limnephilus rhombicus*)
*väike järvevana (*Limnephilus lunatus*)
**[[Limnephilus fuscinervis]]*
**[[Limnephilus ignavus]]*
**[[Limnephilus marmoratus]]*

## Välislingid
*
Nirk (perekonnanimi)

**Nirk** on eesti perekonnanimi.

2019. aasta 1. jaanuari seisuga oli Eestis perekonnanimi Nirk 147 inimesel: 66 mehel ja 81 naisel. Perekonnanimede levikult on Nirk meeste puhul 1458. kohal ja naiste puhul 1246. kohal.

## Nime kandjaid
* Aarne Nirk, eesti kergejõustiklane (1987–)
* Alfred Nirk (1889–1941)
* Endel Nirk, eesti kirjandusteadlane ja kirjanik (1925–2018)
* Helmut Nirk, Kilingi-Nõmme linnavanem ja Viru maavanem (1897–1974)
* Hermann Nirk, eesti vaimulik (1902–1971)
* Pärja Nirk, eesti keemik (1936–1994)
* Tavi Nirk, eesti tehnikateadlane (1936–)
* Tiit Nirk, eesti keemik (1943–)
* Lydia Nirk-Soosaar, eesti maalikunstnik (1908–1995)
*...

## Viited

## Välislingid
*
Tõrremäe kihistik

**Tõrremäe kihistik** (inglise keeles *Tõrremägi Member*) on ordoviitsiumi ladestu Oandu lademe Rägavere kihistusse kuuluv kihistik. Seda hakkas esimesena eristama Algimantas Grigelis aastal 1976. Kihistik on nime saanud Tõrremäe küla järgi.

Kihistiku stratotüübiks on Tõrremäe külas asuvad kuivenduskraavid. Tegemist on tavalise lahtisesse pinnasesse kaevatud kraaviga, mille seintes on lahtisi lubjakivitükke, kuid aluspõhi ei paljandu, seetõttu on tehtud ettepanek nimetada neostratotüübiks Ussimäe paljand. 

Tõrremäe kihistik on Rägavere kihistu kõige alumine kihistik, mis kuulub kihistust ainsana Oandu lademesse. Sellel lasub Eesti lääneosas Kiideva kihistik, Eesti idaosas aga  Piilse kihistik. Kihistiku moodustavad hele- kuni kreemikashallid nõrgalt savikad lubjakivi kihid. Kihistikule on omased lainjad katkestuspinnad, mis sisaldavad püriiti, ka moodustab kihistiku põhja selgesti eristuv suure püriidisisaldusega katkestuspind.

## Viited

## Välislingid
*
Roosileht

**Roosileht** on eesti perekonnanimi.

2019. aasta 1. jaanuari seisuga oli Eestis perekonnanimi Roosileht 300 inimesel: 131 mehel ja 169 naisel. Perekonnanimede levikult on Roosileht meeste puhul 567. kohal ja naiste puhul 438. kohal.

Nime Roosileht on pandud Pilistvere kihelkonnas Kabala mõisas ja Simuna kihelkonna Lasila mõisas. Seda võeti sageli ka nimede eestistamisel.

## Nime kandjaid
*Allan Roosileht, eesti raadioajakirjanik ja diskor (1959–)
*Andres Roosileht, eesti näitleja (1976–)
*August Roosileht, eesti graafik (1887–1941)
*Katrin Roosileht, eesti ajaloolane (1967–)
*Mare Roosileht, eesti pedagoog ja koolijuht (1967–) 
*Olev Roosileht, eesti põllumajandustegelane (1938–2005) 
*Toomas Roosileht, eesti ajakirjanik (1948–2016)
*...

## Viited

## Välislingid
*
Kolmiksiir

**Kolmiksiir** on kolmest ühendatud kolmveerandringist koosnev ornamendimotiiv, mis on eriti iseloomulik gooti kunstile. Võib olla ehisraamistiku või muu dekoori osa. Vahel nimetatakse kolmiksiiruks ka kolmiklehemotiivi. 

## Pildid

Muhu Katariina kirik, altar.JPG|Muhu Katariina kiriku idaakna ehisraamistik kolmiksiiruga
Pöide church2.jpg|Pöide kiriku keskaegne ehisraamistik
Ajaloomuuseumi koputi IMG 0445.JPG|Kolmiksiirukujuline uksekoputi Suurgildi hoonel


## Vaata ka
* kolmiksiirkaar
* kolmikleht
* trikonh
* triskele
* neliksiir
* kalasiirik

## Viited

## Välislingid
* Kolmiksiir Eugene Viollet-le-Duc leksikonis Dictionnaire raisonné de l’architecture française du XIe au XVIe siècle (prantsuse keeles)
* Wie konstruiert man Dreipässe? veebilehel Rekonstruktion einiger Beispiele von gotischen Kirchenfenstern (saksa keeles)
Roos (perekonnanimi)

**Roos** on eesti perekonnanimi.

2019. aasta 1. jaanuari seisuga oli Eestis perekonnanimi Roos 934 inimesel: 419 mehel ja 515 naisel. Perekonnanimede levikult on Roos meeste puhul 89. kohal ja naiste puhul 73. kohal.

## Nime kandjaid
* Aarand Roos, keeleteadlane, proosakirjanik, luuletaja ja diplomaat (1940–2020)
* Andro Roos, majandusteadlane ja ühistegelane (1983–)
* Ants Roos, haridustegelane (1885–1962)
* Eduard Roos, keeleteadlane (1903–1979)
* Enn Roos, skulptor (1908–1990)
* Ervin Roos, keele- ja kirjandusteadlane (1908–1962)
* Hilda Vilhelmine Roos, matemaatik (1906–1990)
* Jaan Roos, kirjandusteadlane ja bibliofiil (1888–1965)
* Johann Roos, Eesti vaimulik (1705–1789)
* Mary Roos, saksa laulja (1949–)
* Michael Roos, eesti päritolu USA Ameerika jalgpallur (1982–)
* Paavo Roos, eesti päritolu Rootsi ajaloolane (1937–)
* Reet Roos, eesti kunstnik (1912 – surmaaeg teadmata)
* Reet Roos, Eesti ettevõtja ja poliitik (1973–)
* Rein Roos, eesti spordipedagoog (1935–2000)
*...

## Viited

## Välislingid
*
Liudtigu

**Liudtigu** (*Acroloxus lacustris*) on teo sugukonnast *[[Acroloxidae]]*. Liudtigu elab magevees.

Tigu leidub ka Eestis.
Tour Adria

**Tour Adria** on 155 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone ehitati aastatel 1999–2002. Sellel on 40 korrust ja 53 000 m² põrandapinda.

## Vaata ka
*Tour Égée
Neliksiir

**Neliksiir** on neljast ühendatud pool- kuni kolmveerandringist koosnev ornamendimotiiv, mis on eriti iseloomulik gooti arhitektuurile ja tarbekunstile. See võib olla ehisraamistiku või muu dekoori osa. 

Vahel nimetatakse neliksiiruks ka neliklehemotiivi.

## Kasutamine
### Arhitektuuris

Tunisia-4816 - In Memory to all the Dead and Injured (7864574958).jpg|Varakristlik ristimisbassein Kelibias Tuneesias
Amiens cathedral 016.JPG|Amiensi katedraali detail
Detail, Cologne Cathedral Tower (3611782600).jpg|Kölni toomkiriku torni ehisraamistiku detail
Ca&#039; d&#039;oro vista dalla pescheria 04 polifora.JPG|Arkaad Ca' d'Oroks nimetatud majal Veneetsias
Gräfelfing St. Stephan 178.jpg|Neliksiirudest ehisraamistikfriis Gräfelfingi St. Stephani kirikul
Central Park New York City New York 14.jpg|Sild Central Parkis New Yorgis
Tartu 08.jpg|Neliksiirudes peadest friis Tartu Jaani kirikul


### Kunstkäsitöös

NoodkistPendantenBrusselseOriginelenValentinus03.jpg|Püha Valentinuse reliikviakasti detail. Maasi koolkonna töö, 12. sajand
Clasp-reliquary eagle MNMA Cl3292.jpg|Vääriskividest kotkakujutisega agraff-relikviaar Böömimaalt, u 1350
FirenzeBattisteroPortaSudSepolturaSanGiovanni.jpg|Detail Andrea Pisano kujundatud Firenze baptisteeriumi lõunaukselt 
Window of Kihelkonna church.JPG|Vitraažaken Saaremaal Kihelkonna kirikus


### Heraldikas
Neliksiir on Tallinna Kesklinna linnaosa lipul ja vapil.

## Vaata ka
* nelikleht
* kolmiksiir

## Viited

## Välislingid
* Neliksiir Eugene Viollet-le-Duc leksikonis Dictionnaire raisonné de l’architecture française du XIe au XVIe siècle (prantsuse keeles)
Tour First

**Tour First** on 231 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. 

Aastatel 1974–1998 oli kõrghoone nimi **Tour UAP** ja 1998–2007 **Tour AXA**.
Tour Ariane

**Tour Ariane** on 152 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

36-korruseline hoone ehitati aastatel 1973–1975 ja selles on 57 300 m² põrandapinda.
Tour Athéna

**Tour Athéna** on 100 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Tour Atlantique

**Tour Atlantique** on 106 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Hoone seisab Tour EDF-i ja Tour Opus 12 vahel.

27-korruseline hoone valmis 1970. aastal. Seal on 26 000 m² põrandapinda.
Prillkaru

**Prillkaru ''(Tremarctos ornatus)**'' on karuliik. Prillkarud on ainsad karud, kes elavad Lõuna-Ameerikas.
Tour Aurore

**Tour Aurore** on 110 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

29-korruseline hoone valmis 1971. aastal.

Erinevalt paljudest teistest lähedalasuvatest kõrghoonetest on Tour Aurore fassaad kujundatud vertikaaljoonte asemel horisontaaljoontega.

La Défense'i uuenduskava nägi ette Tour Aurore lammutamise, et teha ruumi hoonele Tour Air², kuid sellest plaanist loobuti ning hoone hoopis renoveeritakse.
Põlde Liisu

**Põlde Liisu** (sünninimega **Elisabet Orik**; 1873–1970), tuntud ka kui **Liisu Orikult** ja **Liisu Orik**, oli Eesti rahvalaulik, keda peetakse Tõstamaa üheks tuntumaks pulmalaulikuks.

Ta on eriti tuntud laulu "Laula, laula, suukene, liigu, liigu keelekene" järgi.

## Elulugu
Orik sündis Alu külas ja oli hiljem Põlde talu perenaine.

### Laulikuna

Laulmist õppis ta emalt ja isalt, aga ka teistelt vanematelt laulikutelt. Lisaks pulmadele laulis ta ka kirikukooris ning lõi laule Teoste külas elanud kirjaniku Mart Soobergi sõnadele.

Oriku laule salvestati Riigi Ringhäälingus 1938. aastal, muu hulgas koos Hendrik Jantsoniga, kellega ta oli pulmalaulikuna vastamisi laulnud. Jantsoniga esines ta ka 1939. aastal Tallinnas Estonia kontserdisaalis, kogudes Eestis laiemat tuntust. Tema laule salvestati ka 1964. ja 1965. aastal toimunud Herbert ja Erna Tampere juhitud Kirjandusmuuseumi ekspeditsioonidel, kui Orik oli üle 90-aastane. Salvestisi võrreldes on folkloristid märkinud, et 1938. ja 1964. aastal esitatud samade regilaulude variandid erinevad üksteisest tunduvalt, näidates seega Oriku head loomis- ja kohanemisvõimet.

Rahvaluuleteadlased on esile tõstnud tema laulurepertuaari suurust ja mitmekülgsust.

## Mälestuse jäädvustamine
11. augustil 2019 avati Tõstamaa osavallapäevade lõpetamisel rahvamaja juures Oriku mälestuskivi.

## Viited

## Välislingid

* "Kadrilaul" Põlde Liisu esituses (1938). *Eesti rahvamuusika antoloogia*.
* "Öised orjad" Põlde Liisu esituses (1964). *Eesti rahvamuusika antoloogia*.
* "Laula!" Põlde Liisu esituses (1965). *Eesti rahvamuusika antoloogia*.
Tour Areva

**Tour Areva** on 184 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone ehitati aastatel 1972–1974. Sellel on 44 korrust ja 102 500 m² põrandapinda.
Risuvana

**Risuvana** (*Chaetopteryx villosa*) on putukaliik ehmestiivaliste seltsist järvevanalaste sugukonnast.

Risuvana valmiku kehapikkus on 5–10 mm, tiibade siruulatus on 15–27 mm (emasel) või 13–25 mm (isasel). Tiivad on karvased. Tundlad on erakordselt pikad.

## Välislingid
*
*https://zooloogiablogi.ee/blogi/saame-tuttavaks-ehmestiivalised-puruvanad/
*Fotod
Kimppiilar

**Kimppiilar** on hilisromaanikas, kuid eriti gooti arhitektuuris esinev piilar, mille külgedele või nurkadele või mõlemale on liidetud poolsambad või turbad, mis võtavad vastu vööndkaarte ja võlviroiete raskuse. Kõrggooti ehitistes võib piilar olla üleni turpadega kaetud.

## Vaata ka
* kantonpiilar

## Viited

## Välislingid
* Kimppiilar Luegeri teatmeteoses "Lexikon der gesamten Technik" (saksa keeles)
Algebraline summa

**Algebraline summa** on avaldis, mille moodustavad omavahel liitmis- ja/või lahutamismärkidega, st märkidega + ja/või –, ühendatud suurused.

#### Näide:
(-y)+x=z \Rightarrow x-y=z

## Rakendustes
Matemaatika rakendustes räägitakse algebralisest summast tavaliselt siis, kui tahetakse rõhutada, et suuruste liitmisel arvestatakse nende märke: negatiivseid suurusi ei liideta, vaid lahutatakse.

## Viited
Tour France

**Tour France** on 126 meetri kõrgune elupindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone valmis 1973. aastal ning kuulub piirkonna varasemate kõrghoonete hulka. Pilvelõhkujal on mitmeid kortereid ning see on osa La Défense’i äripiirkonna iseloomulikust modernistlikust arhitektuurist.
Tour Cèdre

**Tour Cèdre** on 103 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

28-korruseline hoone valmis 1998. aastal. Selles on 28 000 m² põrandapinda.
Tour Blanche

**Tour Blanche** on 100 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

27-korruseline hoone valmis 1967. aastal. Selles on 26 000 m² põrandapinda.
Tour D2

**Tour D2** on 171 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

## Välislingid
Tour CBX

**Tour CBX** on 142 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone projekteeris Ameerika Ühendriikide projekteerimisfirma Kohn Pedersen Fox. Hoone ehitati aastatel 2002–2005. Sellel on 36 korrust ja 40 000 m² põrandapinda.
Cœur Défense

**Cœur Défense** on 161 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Asub kunagise Tour Esso (1963–1993) asukohas.

Kõrghoonet ehitati aastatel 1999–2001.

Kasulikku pinda on seal kokku 350 000 m².
Tour Défense 2000

**Tour Défense 2000** on 134 meetri kõrgune elupindadega pilvelõhkuja, mis asub Pariisi kõrghoonestatud ärikeskuses La Défense'is.

47-korruseline hoone ehitati aastatel 1971–1974. Kaks aastat pärast valmimist oli ainult veerand 370 korterist müüdud. Hoones on korterid suurusega 19 m² kuni 140 m².
Tour EDF

**Tour EDF** on 165 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone ehitati aastatel 1997–2001. Sellel on 41 korrust ja 57 000 m² põrandapinda.

Hoones asuvad Prantsusmaa suurima elektrienergiaettevõtte Électricité de France (EDF) bürooruumid.
Rahvusvaheline Uisuliit

**Rahvusvaheline Uisuliit** (Ing.k **International Skating Union**) või **ISU** on uisutamise rahvusvaheline katusorganisatsioon. See asutati 1892. aastal Hollandis Scheveningenis. ISU on vanim rahvusvaheline talispordiföderatsioon, sellesse kuulub 88 riiklikku uisuliitu. ISU on alates 2016. aasta juunist juhtinud hollandlane Jan Dijkema.

Rahvusvaheline uisuliit edendab iluuisutamist, sünkroonuisutamist, kiiruisutamist ja lühirajauisutamist.

Rahvusvahelise uisuliidu (ISU) eesmärk oli kehtestada uisuspordi jaoks ühtsed reeglid ja eeskirjad ning korraldada rahvusvahelisi võistlusi. 1895. aastal ühtlustas ISU oma missiooni tegeleda ainult amatöörvõistlejatega, mitte aga elukutseliste sportlastega. Ja tema egiidi all toimusid esimesed amatööruisutamise meistrivõistlused 1896. aasta veebruaris Peterburis Venemaal.

## Välislingid

*ISU koduleht
Tour Égée

**Tour Égée** on 155 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

40-korruseline hoone valmis 1999. aastal. Selles on 53 000 m² põrandapinda.

## Vaata ka
*Tour Adria
Tour Eqho

**Tour Eqho** on 130 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone valmis 1988. aastal. Sellel on 40 korrust ja 100 000 m² põrandapinda.

Kuni 2010. aastani asus seal IBM-i Prantsusmaa peakorter.
Tour Europe

**Tour Europe** on 99 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone valmis 1969. aastal ning renoveeriti 2002. aastal. Sellel on 28 korrust ja 28 000 m² põrandapinda.
Harilik oksavana

**Harilik oksavana** (*Anabolia nervosa*) on putukaliik ehmestiivaliste seltsist järvevanalaste sugukonnast.

Hariliku oksavana valmiku kehapikkus varieerub. Eestiivad on tavaliselt heledamad. Vastsed elavad seisu- ja vooluveekogudes. Vastse koda koosneb liivateradest, mille külge on kinnitatud väikesed oksatükid. Eestis on ta tavaline kõva põhjaga järvedes ja aeglase vooluga jõgedes.

## Viited

## Välislingid

*
*Harilik oksavana andmebaasis Global Biodiversity Information Facility
*Harilik oksavana andmebaasis Elu entsüklopeedia
Tour Europlaza

**Tour Europlaza** on 135 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

31-korruseline hoone valmis 1972. aastal.
Tour Ève

**Tour Ève** on 109 meetri kõrgune mitmeotstarbeline pilvelõhkuja, mis asub Pariisi kõrghoonestatud ärikeskuses La Défense'is.

37-korruseline hoone valmis 1974. aastal ning mahutab 321 korterit ja 7000 m² büroopinda.
Sünkroonuisutamine

**Sünkroonuisutamine** on üks iluuisutamise alakategooriaid, kus 12–24 uisutajat (sõltuvalt seeriast) uisutavad korraga jääl, moodustades mitmesuguseid mustreid. Võistkond esitab elemente sünkroonis ehk täpselt samal ajal muusika saatel. Ala on pärit Ameerika Ühendriikidest, kus see arendati välja 1970. aastatel.

## Kava elemendid
Elementide hulka kuuluvad 
* plokk, 
* vooluring, 
* liugur, 
* veski, 
* erinevad käigud, 
* mittehaaramise samm, 
* joon, 
* soololiikumine, 
* paarielement, 
* loominguline element ja 
* komposiitelement.

## Tiitlivõistlused
Esimesed sünkroonuisutamise maailmameistrivõistlused peeti 2000. aastal Ameerika Ühendriikide Minnesota osariigisMinneapolises. Ülekaalukalt on medaleid võitnud Rootsi ja Soome. Edukaim võistkond on olnud Rootsit esindanud Surprise, kes on võitnud kuus maailmameistrivõistluste kulda. Soome Marigold IceUnity on tulnud viis korda maailmameistriks ning Rockettes on tulnud kolmel korral maailmameistriks. Soome on kolme eri võistkonnaga tulnud kokku 9 korda maailmameistriks, järgnevad Rootsi 6, Venemaa 3 ja Kanada 2 korraga. 

Esimesed ametlikud juunioride maailmameistrivõistlused toimusid Helsingis 2013. aastal. Musketärid (Soome 2) ja Team Fintastic (Soome 1) tõid Soome kaksikvõidu. 

Sünkroonuisutamise viis Soome 1980. aastatel Jane Erkko.
Scheveningen

**Scheveningen** on piirkond Haagis Hollandis. Scheveningen on kaasaegne mereäärne linn, mida tuntakse turismisihtkohana. 1875. aastal valminud Scheveningeni tuletorn on kaitse all. Scheveningenis on ka liivarand, sadam ja nudistide rand.

## Välislingid
*Scheveningeni koduleht turistidele
*Kahe ranna voogesituse otseülekanded
Trần

**Trần** on vietnami perekonnanimi.

## Nime kandjaid
*Trần Đại Quang, Vietnami poliitik
*Trần Đức Lương, Vietnami president
*Karrueche Tran, näitleja ja modell
Piilse kihistik

**Piilse kihistik** (inglise keeles *Piilse Member*) on ordoviitsiumi ladestu Rakvere lademe Rägavere kihistusse kuuluv kihistik. Seda hakkas esimesena eristama Viktor Kõrvel aastal 1962. Kihistik on nime saanud Piilse küla järgi.

Kihistiku stratotüübiks on Piilse külas asuv Oandu ehk Purtse jõe kaldapaljand. Seal paljandub madala veeseisuga 10 cm ulatuses Piilse kihistu lubjakivi. sealne paljand püsib looduslikult, kuigi varasemate kirjelduste põhjal olevat see olnud tublisti kõrgem (ligi 140 cm). 

Piilse kihistik on Rägavere kihistu Rakvere lademesse kuuluva osa keskmine kihistik, Ida-Eestis ka alumine kihistik. See lamab kas Kiideva või Tõrremäe kihistikul ja sellel lasub Tudu kihistik. Kihistiku moodustab püriiti sisaldav madala liivasisaldusega hele- kuni kreemikashall sinaka tooniga lubjakivi. Kihistiku põhja moodustab selgesti eristuv suure püriidisisaldusega katkestuspind.

## Viited

## Välislingid
*
Tour Carpe Diem

**Tour Carpe Diem** on 162 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.

Hoone avati 2013. aastal.
Metsavana (putukas)

**Metsavana** (*Hydatophylax infumatus*) on putukaliik ehmestiivaliste seltsist järvevanalaste sugukonnast.

## Välislingid
*
*Fotod
Kiideva kihistik

**Kiideva kihistik** (inglise keeles *Kiideva Member*) on ordoviitsiumi ladestu Rakvere lademe Rägavere kihistusse kuuluv kihistik.

Kiideva kihistik on Rägavere kihistu Rakvere lademesse kuuluva osa alumine kihistik, mida Ida-Eestis ei eristata. See lamab Tõrremäe kihistikul ja sellel lasub Piilse kihistik. Kihistiku moodustab püriiti sisaldav  helehall paksukihiline lubjakivi, milles on õhukeste kihtidena pruunikashalli merglit. Kihistiku põhja moodustab selgesti eristuv suure püriidisisaldusega katkestuspind.

## Viited

## Välislingid
*